                                                        Z A P I S N I K
                    36. sjednice Vijeća Mjesnog odbora Gračani, održane u četvrtak,
                                     16. svibnja 2024. u objektu MO Gračani, Isce 15
                                                     s početkom u 18:00 sati

NAZOČNI ČLANOVI VIJEĆA:
Mirjana Štengl, Mirna Varga, Tomislav Čegelj, Zdenka Novak, Mladen Sabljić, Ines Udodovsky

ODSUTAN VIJEĆNIK : Luka Perić

PREDSJEDAVA : Mirjana Štengl

ZAPISNIK VODI : Ines Udodovsky

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 36. sjednicu Vijeća Mjesnog odbora Gračani te konstatira da je zapisnik 35. sjednice vijeća jednoglasno usvojen.

Prije početka sjednice, predsjednica predlaže dopunu dnevnog reda, pa se tako dopunjuje druga točka dnevnog reda sa zahtjevom postaji prometne policije da se postavi znak ograničenja brzine kod Gračanskih stuba, a pod treću točku tekuće problematike uvrštava se dopuna o regulaciji prometa u ulici Bliznec, što je jednoglasno prihvaćeno.


DNEVNI RED:

1. Zahtjev ZET-u da se u zoni radova osiguraju nadstrešnice i klupe za građane
2. Zahtjev ZET-u da vozače na liniji Mihaljevac - Gračansko Dolje upozori na dozvoljenu brzinu i da se postavi službena tabla ograničenja brzine na prvi tramvajski stup kod Gračanskih stuba
3. Tekuća problematika - regulacija prometa u ulici Bliznec
4. Pitanja, prijedlozi i obavijesti


Ad 1 Zahtjev ZET-u da se u zoni radova osiguraju nadstrešnice i klupe za građane 

Predsjednica govori o početku radova na okretištu Mihaljevac i o eventualnom postavljanju klupica na novo određenim autobusnim stanicama. Ima informaciju da je ovo samo privremeno rješenje jer bi trebali radovi trajati 6 mjeseci. Prema tome, čini se da ne postoji namjera da se postave klupice na privremena stajališta autobusa. Predsjednica navodi da je problematično što nema klupica i pokazuje fotografiju koja je snimana u doba dana kada je velika fluktuacija ljudi na stanici te navodi da je potrebno povesti računa o starijim osobama, osobama s invaliditetom, trudnicama i slično, kojima je teško stajati autobus. Predsjednica predlaže da donesemo zaključak da se relevantnim službama uputi molba da postave klupe (npr. one koje su izmjestili sa redovnih stajališta), te ukoliko je moguće i nadstrešnice na privremena stajališta za autobuse (na stajalištu kod vojnog ordinarijata te preko puta okretišta Mihaljevac). Vijećnici jednoglasno podržavaju ovaj zaključak.
Vijećnik Sabljić navodi i da je opasno što autobus ispred vojnog ordinarijata stoji u desnoj traci te da vozila dolaze velikom brzinom iz smjera Gupčeve Zvijezde te da bi moglo doći do sudara, budući da vozila ne vide nužno na vrijeme autobus. Napominje i da postoje opasnosti u vidu neopreznog i nepropisnog prelaženja kolnika od strane pješaka te smatra da je potrebno postaviti adekvatnu signalizaciju. Potrebno je iznaći privremeno prometno rješenje i postaviti signalizaciju za privremenu regulaciju prometa. Prema tome, tražimo da se zbog privremenog autobusnog stajališta kod vojnog ordinarijata riješi pitanje sigurnosti i regulacije prometa. Zaključak vijeća MO je da se uključe prometni stručnjaci te donesu adekvatno rješenje. 

Ad 2  Zahtjev ZET-u da vozače na liniji Mihaljevac - Gračansko Dolje upozori na dozvoljenu brzinu i da se postavi službena tabla ograničenja brzine na prvi tramvajski stup kod Gračanskih stuba

Zahtjev ZET-u da vozače upozori na dopuštenu briznu i da se postavi tabla ograničenja brzine od 25km/h I. policijskoj postaji – odjel za prevenciju. Predsjednica navodi kako je zvala policiju te dobila uputu da se postaji pošalje pisani dopis da se postavi tabla zabrane prometovanja više od 25km/h na stup elektrike. Problem je nastao nakon početka rekonstrukcije okretišta te se novi vozači ne pridržavaju već postojećih znakova upozorenja i ograničenja brzine. Vijećnici podržavaju odluku te donose zaključak da se zatraži postavljanje table ograničenja brzine na prvi stup na Gračanske stube u smjeru Gračanskog Dolja.

Ad 3 Tekuća problematika  - regulacija prometa u ulici Bliznec

Zahtjev za regulacijom prometa u ulici Bliznec – stanovnica ulice je u svoje te u ime još dvoje stanovnika u ulici zamolila da se postave zebra i uspornici u ulici zbog prometovanja ulicom prekomjernom brzinom. Vijećnici podržavaju prijedlog te donose zaključak da prometni stručnjaci izađu na teren te naprave uvid gdje bi se mogli postaviti zebra te uspornici u ulici.

Ad 4  Pitanja, prijedlozi i obavijesti

Pod ovom točkom dnevnog reda nije bilo nikakve rasprave.


Sjednica završila u 19.00 sati

KLASA: 024-08/24-003/1016
URBROJ: 251-13-11-2/003-24-2
Zagreb, 16. svibnja 2024.


Zapisnik obradila: Mirela Gašpert Bertić


Zapisničarka: Ines Udodovsky, v.r.                    Predsjednica MO Gračani: Mirjana Štengl, v.r.















